4. การวิจัยและพัฒนา

นวัตกรรมและการพัฒนาผลิตภัณฑ์ใหม่

  ธนาคารได้กำหนดนโยบายและกลยุทธ์ในการลงทุนทางด้านเทคโนโลยีและพัฒนาผลิตภัณฑ์ใหม่อย่างต่อเนื่องเพื่อรองรับการแข่งขันที่สูงขึ้นตามแผนพัฒนาเทคโนโลยีสารสนเทศ
  3 ปี (IT Blueprint ปี 2544-2546) ด้วยงบประมาณลงทุน 3,500 ล้านบาท ในปี 2546
  เป็นปีที่ธนาคารสามารถพัฒนาแผนรากฐานดังกล่าวได้สำเร็จครบถ้วนรวม 27 โครงการ ตัวอย่าง
  เช่น โครงการ Internet Banking 7 Series ประกอบด้วย Krungsri e-trade,
  Krungsri e-Banking, Krungsri Online Banking, Krungsri e-Mobile
  Banking, Krungsri e-Payment, Krunsri e-ATM, และ Krungsri e-Cash
  Management โดยใช้เทคโนโลยี Internet ในการให้บริการแก่ลูกค้าธนาคาร
  ครอบคลุมทั้งลูกค้า Retail และ Corporate และในปี 2546 ธนาคารได้เพิ่มการให้บริการ
  Krungsri Online ผ่านเครื่องคอมพิวเตอร์พกพา (Personal Digital Assistance -
  PDA) ได้อีกช่องทางหนึ่ง ทั้งนี้ธนาคารได้ร่วมกับบริษัท Hutchison และ CAT (กสท.)
  Launch ระบบ e-Mobile Banking ผ่านเครือข่าย CDMA ซึ่งเป็นเทคโนโลยี 3G รุ่นล่าสุด
  อีกทั้งธนาคารได้พัฒนาระบบ Verify by VISA (VbV) สำหรับ Krungsri e-Payment
  รองรับการชำระบัตรเครดิต VISA ต่างประเทศ ได้ตั้งแต่เดือนกันยายน 2546 นอกจากนี้ VISA
  International ได้ประกาศให้ธนาคารเป็นธนาคารแรกที่ Implement ระบบ EMV (Euro
  MasterCard VISA) เพื่อรองรับการขยายเครือข่าย EDC ซึ่งธนาคารได้ติดตั้งเพิ่มเป็น 4,000
  เครื่อง

  ทั้งนี้ โครงการ ATM ธนาคารได้ขยายการติดตั้งตู้ ATM เป็น 1,049 ตู้
  และเสริมภาพลักษณ์ตู้เป็นสีเหลืองรุ่นใหม่ออกสู่ตลาดทั่วประเทศ
  นอกจากนี้ธนาคารเปิดบริการกรุงศรี e-Loan บริการสินเชื่อบุคคลเบิกเงินกู้ผ่านเครื่อง ATM
  อีกทั้งธนาคารได้เปิดบริการรับชำระค่าสินค้าและบริการโดยใช้ Bar Code Reader ผ่านเครื่อง
  ATM เป็นธนาคารแรกตั้งแต่เดือนเมษายน 2546 และในเดือนกันยายน 2546
  ธนาคารได้เปิดบริการใหม่ร่วมกับบริษัท Sea Tran Ferry จองตั๋วและชำระค่าเรือโดยสาร
  เฟอรี่ ระหว่างท่าเรือดอนสัก-เกาะสมุย โดยผ่านตู้ ATM

  อนึ่ง โครงการที่สำคัญอีกหนึ่งโครงการในแผน IT Blueprint คือ การตั้งศูนย์ Centralized
  Clearing Center โดยใช้ Imaging Workflow จากบริษัท Unisys (ประเทศไทย)
  สำเร็จเป็นธนาคารแรกในปี 2545 และในปี 2546
  ธนาคารเป็นธนาคารแรกที่มีการขยายเวลาการรับฝากเช็คต่างธนาคารจากเวลา 13.30 น.
  เป็น 15.00 น. ตั้งแต่เดือนมิถุนายน 2546
  ด้วยเทคโนโลยีด้านการเก็บลายมือชื่อลูกค้าทั่วประเทศไว้ที่ศูนย์กลาง อีกทั้งธนาคารได้ติดตั้งระบบ
  BC 3 วัน ตามที่ธนาคารแห่งประเทศไทยกำหนด

  ในระบบเครือข่ายสาขา ปี 2546 ธนาคารได้เปิดบริการสาขารูปโฉมใหม่ (New Model
  Branch) และได้ติดตั้งระบบ Branch Automation ซึ่งเป็นระบบ WINDOW GUI
  เพิ่มความรวดเร็วในการให้บริการของสาขาในรูปแบบใหม่ โดยได้ติดตั้งไปแล้ว 80 สาขา ทั้งนี้
  ธนาคารได้เปลี่ยนอุปกรณ์ใหม่ เช่น เครื่อง Update Passbook, เครื่อง Bar Code
  Reader, และ Passbook Printer เป็นต้น
  รวมถึงการขยายเครือข่ายธุรกิจแลกเปลี่ยนเงินตราต่างประเทศด้วยการเปิด Booth Exchange
  รูปโฉมใหม่ใช้เทคโนโลยีทันสมัยพร้อมขยายบริการระบบโอนเงิน Western Union อีก 30 แห่ง
  นอกจากนี้ ธนาคารได้ติดตั้งระบบ Loan Origination ชื่อ ALSCOM จากบริษัท Fidelity
  ออกใช้งานที่สาขา
  ซึ่งเป็นระบบที่ช่วยให้การพิจารณาและอนุมัติสินเชื่อรายย่อยของธนาคารเป็นไปได้สะดวกและรวดเร็วขึ้น
  โดยได้ติดตั้งไปแล้ว 30 สาขาในเดือนธันวาคม 2546 นอกจากนี้ยังได้ติดตั้งระบบ FCD
  (Foreign Currency Deposit)
  สำหรับระบบเงินฝากออมทรัพย์ในการเปิดบริการรับฝากเงินสกุลต่างประเทศผ่านระบบ BA หน้า
  Counter ของสาขา

  ธนาคารได้ติดตั้งระบบ Intranet (Krungsri.net) ซึ่งเป็นระบบ Web
  ภายในองค์กรสำหรับพนักงานใช้ในการติดต่อสื่อสารข้อมูลและเป็นแหล่งข้อมูลให้ความรู้บุคลากรภายในองค์กรได้อย่างชัดเจนและมีประสิทธิภาพ
  (Paperless) รวมทั้งติดตั้งระบบ Imaging Workflow
  ซึ่งเป็นระบบการอนุมัติสินเชื่อของคณะกรรมการพิจารณาอนุมัติสินเชื่อต่างๆ
  มีผลทำให้ประหยัดค่าใช้จ่ายในการทำสำเนาเอกสารจำนวนมาก

อนึ่ง ค่าใช้จ่ายในการลงทุนและปฏิบัติการเทคโนโลยีสารสนเทศโดยรวม 3 ปี (ปี 2544-2546) เป็นเงิน 2,503.05 ล้านบาท เป็นค่าใช้จ่ายปี 2546 จำนวน 775.39 ล้านบาท ซึ่งเป็นค่าใช้จ่ายในการพัฒนางาน IT ปี 2546 จำนวน 371 ล้านบาท